ไขข้อสงสัย ไหนว่า หน้ากากอนามัย มีสต๊อก 200 ล้านชิ้น ทำไม ทหาร ขนย้าย (คลิป)
ปลัดกระทรวงพาณิชย์ ไขข้อสงสัย ไหนว่า หน้ากากอนามัย มีสต๊อก 200 ล้านชิ้น แล้วทำไมวันนี้ไม่พอกับความต้องการ แจงกรณี ทหาร เข้ามาทำการขนย้ายวันที่ 12 มี.ค. ในรายการ ถามตรงๆ กับจอมขวัญ ทางไทยรัฐทีวี ช่อง 32 เวลาใหม่ 16.20-17.00 น. เป็นการพูดคุยในประเด็น ส่งออกหน้ากากอนามัย คนไทยไม่พอใช้?จากการสอบถาม นายบุณยฤทธิ์ กัลยาณมิตร ปลัดกระทรวงพาณิชย์ เกี่ยวกับกรณีที่อธิบดีกรมการค้าภายใน มีการแจ้งความเอาผิด โฆษกกรมศุลกากรนายบุณยฤทธิ์ ระบุว่า ตนเพิ่งได้รับรายงานเมื่อเช้านี้ซึ่งการแจ้งความครั้งนี้ เป็นการแจ้งส่วนตัว ไม่เกี่ยวกับหน่วยงาน เป็นบุคคลกล่าวหาบุคคล ในกรณีที่เห็นว่า ทำให้เกิดความเสียหาย ก็ต้องว่าไปตามกฎหมาย ถ้าเป็นเรื่องของหน่วยงาน ถึงจะผ่านการพิจารณาของตนเมื่อถามถึงกำลังการผลิตหน้ากากอนามัยนายบุณยฤทธิ์ เปิดเผยว่า กำลังการผลิตต่อวันอยู่ที่ 1.2 ล้านชิ้น เดือนละประมาณ 30 ล้านชิ้น แต่ต้องเข้าใจว่า หน้ากากอนามัย เป็นของที่ใช้ต่อคนต่อวัน ส่วนกรณีที่รัฐมนตรีเคยออกมาให้ข้อมูลว่า มีสต๊อกอยู่ 200 ล้านชิ้นนั้น เป็นการประเมินจากวัตถุดิบในเวลานั้น ที่มีการคุยกับ 11 โรงงาน จากที่เราประเมินในตอนแรกว่า ในสถานพยาบาล บุคลากรทางการแพทย์ มีเพียงพอต่อความต้องการแน่ๆ แต่สิ่งที่ปรากฏคือ ประชาชน ก็มีความต้องการพุ่งสูงกว่ากำลังการผลิตเยอะ ถ้าทุกคนต้องการใส่หน้ากาก กำลังการผลิตไม่มีทางเพียงพอ ในอีกสักระยะ วัตถุดิบจะน้อยลง ซึ่งเรากำลังหาวิธีที่จะจัดการ ในการหาแหล่งวัตถุดิบใหม่ๆ อยู่เมื่อถามว่า ถ้าขาดแคลน บุคคลด่านหน้า อย่างแพทย์ พยาบาลในโรงพยาบาล ไม่ควรจะขาดแคลน นายบุณยฤทธิ์ ระบุว่า ในช่วงแรกอาจจะมีความขลุกขลัก เกี่ยวกับการบริหารจัดการ ในโควตา 7 แสนชิ้น แต่ภายหลังมีคณะบริหารจัดการ ที่ตั้งขึ้นมาเพื่อแก้ไขในเรื่องนี้แล้ว ทั้งนี้ กรมการค้าภายในไม่มีของ แค่เป็นหน่วยงานที่บริหารจัดสรรตามตัวเลขเท่านั้นและเมื่อถามว่า การจะขนย้าย ทำไมต้องใช้ทหารนายบุณยฤทธิ์ ยืนยันว่าเท่าที่ตนทราบ ทหารอาสาเข้ามาช่วยเหลือเกี่ยวกับกำลังพล ไม่ได้มาควบคุมการขนย้าย โดยช่วยคัดแยกสินค้า เพราะกำลังพลน้อย โดยทหารอาสาเข้ามาเอง โดยเข้าใจว่า อาจจะรู้จักกับผู้บริหารของกระทรวง ซึ่งก็เป็นเพื่อนกันได้นอกจากนี้ ยังมีการพูดคุยกับ นายชัยยุทธ คำคุณ โฆษกกรมศุลกากร เกี่ยวกับกรณีที่ถูกแจ้งความ โดย นายชัยยุทธ ระบุว่า ในรายละเอียด ตนยังไม่ทราบทั้งหมด ทราบแต่ว่า อธิบดีกรมการค้าภายใน แจ้งว่าตนหมิ่นประมาท ทำให้กรมการค้าภายในได้รับความเสียหายเมื่อถามว่า การให้ข่าว มีเรื่องใดผิดพลาดบ้าง นายชัยยุทธ ยืนยันว่า ไม่ได้ให้ร้าย หรือกล่าวหา กรมการค้าภายใน ซึ่งเราให้ข้อมูลเกี่ยวกับสถิติการส่งออก เดือน ม.ค.-ก.พ. 330 ตัน ไม่ใช่สถิติการออกใบอนุญาต แต่เมื่อมาตรวจสอบภายหลัง พบว่า มีความคลาดเคลื่อน เนื่องจากมีการรวมสินค้าชนิดอื่นนอกจากหน้ากากอนามัยอีกหลายชนิดเข้าไปด้วย จึงได้ออกหนังสือแจ้งให้สื่อทราบอีกครั้ง.
ปลัดกระทรวงพาณิชย์ ไขข้อสงสัย ไหนว่า หน้ากากอนามัย มีสต๊อก 200 ล้านชิ้น แล้วทำไมวันนี้ไม่พอกับความต้องการ แจงกรณี ทหาร เข้ามาทำการขนย้าย 
กักตุนหน้ากากอนามัย,หน้ากากอนามัย,โควิด-19,สต๊อกหน้ากากอนามัย,กระทรวงพาณิชย์,ถามตรงๆ กับจอมขวัญ,หน้ากากขาดตลาด,ข่าวทั่วไป